РЕШЕНИЕ  
№ 157-МИ  
Костенец, 26.10.2019

ОТНОСНО: Начина на сгъване на бюлетината и откъсване на полето с номера при гласуване в изборите за общински съветници и за кметове, насрочени за 27 октомври 2019 г. в община Костенец.

На основание чл. 87, ал. 1, т. 1,2 и 4  и чл. 427, ал. 1, ал. 3, т. 3 и 4, ал. 4, т. 2 и 3 и ал. 5 от Изборния кодекс и на основание Решение № 1362-МИ/10.10.2019г на Централната избирателна комисия, **Общинската избирателна комисия Костенец**

**Р Е Ш И:**

1.Член на секционната избирателна комисия (СИК) откъсва бюлетина за съответния вид избор в изборите за общински съветници и за кметове на 27 октомври 2019 г. от кочана пред избирателя, показва я на избирателя, за да се увери, че е празна, и поставя печат на едно от местата на гърба на бюлетината.

2.Членът на СИК сгъва бюлетината пред избирателя по следния начин:

2.1. Първо сгъва бюлетината по широчина, така че горният край да опира в сивата черта под последната листа, без да се закрива номерът на бюлетината и перфорацията по широчина, които остават видими, а местата за полагане на печатите от СИК останат от външната видима страна;

2.2. После сгъва бюлетината още веднъж по широчина, като номерът на бюлетината остане видим, а положеният печат остава от външната страна на бюлетината.

3.Действията по т. 1 и 2 се повтарят за всяка бюлетина за всеки вид избор.

4.Комисията препоръчва на избирателя, след като отбележи вота си върху бюлетините, да ги сгъне двукратно по този начин.

5.Преди да излезе от кабината за гласуване, избирателят сгъва бюлетините по указания в т. 2 начин, така че да се вижда номерът, а положеният печат да остане видим от външната страна.

6.Преди полагане на втори печат член на СИК сверява номера на всяка бюлетина с номера в кочана за съответния избор. Ако номерът в бюлетината съответства на номер в кочана, членът на СИК подпечатва повторно всяка бюлетина и, без да я разгъва, откъсва по перфорацията по дължина и полето с номера за пускане в непрозрачната кутия за отрязъците с номерата. Така оформените бюлетини се подават на избирателя да ги пусне в избирателната кутия.

Указаният начин на сгъване е препоръчителен с цел запазване тайната на вота и се прилага и в случаите на произвеждане на втори тур за избор на кмет.

Настоящото решение е обявено по реда на чл.87, ал.2 от Изборния Кодекс и подлежи на обжалване пред ЦИК в тридневен срок от обявяването му.

Председател: Александра Иванова Герева;

Секретар: Руменка Петрова Паунова